EkBass/fiwiki-20250220-pages-articles huggingface dataset:
Älymystö (yhtye)

Älymystö on vuonna 2002 perustettu noise-, ambient-, industrial- ja trip-hop- tyylisuuntia yhdistelevä helsinkiläis-tamperelainen kokeilevan musiikin yhtye. Yhtye on julkaissut albumin Atomgrad vuonna 2005. == Historia == Älymystön perustivat vuonna 2002 Ilmari Haapanen ja Timo Vuorensola. Ensimmäisten nauhoitusten jälkeen hankkeeseen tulivat mukaan myös Janos Honkonen ja Risto Paalanen, jotka täydensivät Haapasen sävellyksiä thereminillä ja kitaralla. Tällä kokoonpanolla nauhoitettiin Älymystön ensimmäinen omakustannejulkaisu Demonstration Fall 2003 (2003) ja Neuroscanin julkaisema EP Ontto Seurakunta (2004). Perustamisensa jälkeen Älymystö teki useita esiintymisiä Suomessa, Venäjällä ja Baltiassa , minkä lisäksi sen jäsenet järjestivät industrial- ja noise-musiikkiin painottunutta Vainohulluus-klubia. Tässä vaiheessa yhtyeeseen liittyivät myös sellisti Laura Savisalo sekä muun muassa Farmakonissa vaikuttanut laulaja ja basisti Marko Eskola. Älymystön ensimmäinen pitkäsoitto Atomgrad julkaistiin vuonna 2005. Levy sai nimensä Neuvostoliiton kylmän sodan aikana perustamista suljetuista kaupungeista, jotka keskittyivät ydinaseiden valmistamiseen. Levyn ensimmäinen raita, "Tomsk-7", viittaa nykyisin Severskinä tunnetussa kaupungissa tapahtuneeseen tuhoisaan ydinonnettomuuteen. Vuonna 2008 Helsingin City-lehti valitsi Älymystön "Kaupungin parhaaksi meteliksi". Älymystön musiikkia on julkaistu Creative Commonsin Attribution- Noncommercial-No Derivative Works 3.0 Unported -lisenssillä, jonka on tarkoitus mahdollistaa materiaalin ei-kaupallinen kopiointi ja levittäminen. Yhtye on julkaissut Atomgrad-albuminsa virallisesti torrent-levitykseen. == Kokoonpano == * Herra Haapanen (Ilmari Haapanen) - sävellys, koneisto * Herra Vuorensola (Timo Vuorensola) - laulu, sanoitukset * Herra Paalanen (Risto Paalanen) - kitara * Herra Honkonen (Janos Honkonen) - theremin, sanoitukset * Herra Eskola (Marko Eskola) - basso * Neiti Savisalo (Laura Savisalo) - sello == Diskografia == * Demonstration Fall 2003 (EP, omakustanne, 2003) * Ontto seurakunta (EP, Neuroscan, 2004) * Atomgrad (LP, Onyxia, 2005) * 19:38:00 (Split EP with And Then You Die, Skithund Records, 2009) == Lähteet == == Aiheesta muualla == * Kotisivut * * Infektio haastattelee: Älymystö. Youtube 18.8.2013. Luokka:Suomalaiset yhtyeet
Björn Strid

Björn Strid (s. 10. syyskuuta 1978) on ruotsalaisen Soilworkin laulaja, joka on kitaristi Peter Wichersin ohella yhtyeen ainoa alkuperäisjäsen. Strid tunnetaan myös lempinimellä Speed. Hän laulaa myös The Night Flight Orchestrassa sekä Disarmonia Mundi nimisen yhtyeen Mind Tricks -albumilla kahden muun laulajan kanssa. Luokka:Ruotsalaiset laulajat Luokka:Vuonna 1978 syntyneet Luokka:Elävät henkilöt
Vääksyn rullarata

Vääksyn rullarata oli Asikkalassa Vääksynharjun kannaksella Vesijärven kanavan länsipuolella sijainnut tukkiensiirtorata, joka oli käytössä vuosina 1877–1898. Rataa käyttivät vuonna 1870 perustettu Lahden saha ja vuonna 1874 perustettu Vesijärven saha. Sahat kuljettivat aluksi tukkinsa viereisen vuonna 1871 valmistuneen Vesijärven kanavan kautta nippu-uittona tai erikoisrakenteisissa proomuissa. Koska tämä oli hidasta ja aiheutti lisäkustannuksia, päättivät sahat rakentaa kanavan viereen rullaradan. Esikuvina olivat Tampereella Pispalanharjun yli vuosina 1869 ja 1875 rakennetut vastaavanlaiset siirtolaitteet. Rullarata rakennettiin talvella 1877 ja sen rakennutti Vesijärven sahan omistanut August Fellman. Tukit nostettiin Päijänteen rannasta 12 hevosvoiman höyrykoneen vetämien kettinkien avulla 400 metrin matkan Vääksynharjun laelle, jossa sijaitsi myös radan tiilinen konehuone. Täältä tukit laskivat painovoimalla rullarataa pitkin alas Vesijärven rantaan, jossa ne koottiin hinattavaksi lautaksi. Tällä osuudella sijaitsi myös kaksi puusiltaa, joita pitkin harjulla kulkevat maantiet ylittivät radan. Radalla voitiin kuljettaa 300-1 000 tukkia vuorokaudessa; määrä riippui tukkien koosta. Rullarata oli käytössä vuoteen 1898 saakka, joskin sen käyttö vaihteli saha-alan suhdanteiden mukana ja rullarata oli välillä pysähdyksissäkin joitakin vuosia. Vääksyn rullarata purettiin vuonna 1905 ja nykyisin siitä muistuttavat vain kadunnimet Rillitie ja Rullatie. == Lähteet == * Lauri Muranen : Asikkalan historiaa – Rullarata Vääksyn kannaksen yli (luettu 4.11.2009) Luokka:Suomen metsätalouden historia Luokka:Asikkalan rakennukset ja rakennelmat
Harajuku Dance Rock

Harajuku Dance Rock on Antic Cafen vuonna 2009 julkaisema EP. Pakettiin kuuluu seitsemän kappaletta sisältävä cd-levy, sekä kolme musiikkivideota sisältävä dvd-levy. == Kappaleet == === CD === # SUMMER DIVE # My Heart Leaps For 'C' # KAWAYU'S Rock # Zetsubou # NYAPPY in the World 4 # AROMA # Best Apart === DVD === # SUMMER DIVE # My Heart Leaps For 'C' # AROMA Luokka:Vuoden 2009 EP:t Luokka:Antic Cafen albumit
Suosiolahja

Suosiolahja on perittävän elinaikanaan antama lahja, jolla hän haluaa suosia lahjan saajaa rintaperillisen tai rintaperillisten vahingoksi. Tällainen lahja tai lahjanluonteinen etuus otetaan huomioon laskettaessa lakiosaa. Lahja arvioidaan suosiolahjaksi sen määrän ja lahjanluonteisuuden perusteella. Arvioinnin pohjaksi ei tarvita näyttöä perittävän aikomuksesta suosia lahjan saajaa. Perintökaaressa (40/1965, 7:3) ei ole määrätty ajankohdalle takarajaa, milloin rintaperillisen lakiosan voidaan katsoa tulleen loukatuksi. Oikeuskäytännössä suosiolahjana on pidetty 5–8 vuotta ennen perittävän kuolemaa annettuja suurehkoja lahjoja. Tätä vanhempien lahjojen tulkitseminen suosiolahjaksi edellyttää jotain näyttöä suosimistarkoituksesta.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa III palstat 572–573. Suosiolahja on yleisin lakiosavaatimusten peruste, sillä sen laskeminen jäämistön säästöön on tehokkain lakiosasuojan tyyppi. Suosiolahjaksi katsotaan kuitenkin vain rintaperilliselle tai ottolapselle tai näiden puolisolle annettua lahjaa, joka vaikuttaa tasaukseen. Jos kyseessä on muu lahjansaaja, sovelletaan testamenttiin rinnastettavaa lahjaa koskevaa tasaussääntöä, joka on merkittävästi tehottomampi kuin suosiolahja. Suosiolahjan vastakohta on ennakkoperintö. Lahjan suosiotarkoituksen mitätöi ennakkoperintöolettama, joka rakentuu sille, ettei ennakon saajaa haluta suosia. Suosiolahjan oikeusvaikutuksia voidaan pitää suomalaisen lakiosajärjestelmän toimivuuden takeena. ==Lähteet== Luokka:Perintöoikeus
Lohjan kaupunginorkesteri

Lohjan kaupunginorkesteri on Lohjalla toimiva kunnallinen sinfoniaorkesteri. Orkesteri perustettiin vuonna 1964. Orkesteri tuli vuonna 1971 Lohjan kaupungin ja Lohjan kunnan ylläpidettäväksi, kun Lohjan musiikkiopisto perustettiin. Vuonna 1986 orkesteriin palkattiin ensimmäiset vakinaiset äänenjohtajat, jolloin orkesterista tuli niin sanottu runko-orkesteri ja se alkoi saada harkinnanvaraista valtionapua. Vuodesta 1993 valtionapu on ollut lakisääteistä, mikä merkitsi myös tuen kymmenkertaistumista. Vuonna 1999 orkesterin nimi muuttui Lohjan Orkesterista Lohjan kaupunginorkesteriksi. Orkesterin kokoonpanossa on tilanteesta riippuen 10–60 muusikkoa. Soittajistosta voidaan muodostaa kamariorkesteri, jousikvintetti, puhallinkvintetti, viihde- tai sinfoniaorkesteri. Orkesteri esiintyy myös yhdessä suomalaisten huippukuorojen kanssa. Orkesterin kotisali on 454-paikkainen Laurentius-sali. ==Levytyksiä== *Hiljainen Gloria, Long Play Records LOPCD 019, 2008 == Lähteet == Luokka:Suomalaiset sinfoniaorkesterit Kaupunginorkesteri
Kansallisen yhtenäisyyden päivä

Kansallisen yhtenäisyyden päivä () on kansallinen juhlapäivä Venäjällä 4. marraskuuta, jota on vietetty vuoteen 1917 asti ja uudelleen vuodesta 2005. Päivänä muistellaan Kuzma Mininin ja ruhtinas Dmitri Požarskin vuonna 1612 johtamaa kansannousua, joka ajoi pois Moskovaa miehittäneet Puola-Liettuan joukot sekä yleisemmin sekasorron aikaa ja Puola–Moskovann sotaa 1605–1618 kuin myös vuoden 1993 kriisin päättymistä. Vuonna 1613 tsaari Mikael Romanov määräsi päivän juhlapäiväksi nimellä puolalais-liettualaisista ja ruotsalaisista miehittäjistä vapauttamisen päivä (), joka on myös Venäjän ortodoksisen kirkon Kazanin Jumalanäidin ikonin muistopäivä. Päivän vietto päättyi 1917. Neuvostoaikana juhlittiin vuoden 1917 Lokakuun suuren sosialistisen vallankumouksen päivänä 7. marraskuuta. Päivän nimi muutettiin Venäjän presidentti Boris Jeltsinin antamalla asetuksella vuonna 1996 sovinnon ja sovittelun päiväksi (). Venäjän uskontojen välisestä neuvostosta lähteneen aloitteen perusteella Venäjän parlamentti eli liittokokouksen alahuone, valtioduuma siirsi vapaapäivän 4. päivälle vuodesta 2005 lähtien, minkä päätöksen myös presidentti Vladimir Putin vahvisti. Nationalistit ja maahanmuuton vastustajat ovat pitäneet päivänä ”venäläisiä marsseja” useissa kaupungeissa. Tilaisuuksissa on ajoittain yhteenottoja antifasistien kanssaNationalists clash with anti-fascists in St. Petersburg RIA Novosti . ==Lähteet== Luokka:Marraskuun juhlapäivät Luokka:Venäjän juhlapäivät
Circus Colossus

Circus Colossus on Leveragen kolmas studioalbumi, joka julkaistiin 4. marraskuuta 2009. Kyseessä on yhtyeen ensimmäinen levytys Spinefarm Recordsin alaisuudessa. Albumi on tyyliltään yhtyeen aiempien levytysten tavoin melodista hard rockia, mutta albumilla on käytetty aiempaa enemmän sinfonisen metallin elementtejä. Tämä oli basisti Pekka Lampisen viimeinen julkaisu yhtyeen kanssa. Albumi ylsi Suomen virallisen listan sijalle 27. == Kappaleet == # # # # # # # # # # === Japanin painos === # * # == Kokoonpano == * Pekka Heino – laulu * Tuomas Heikkinen – kitara * Torsti Spoof – kitara * Marko Niskala – kosketinsoittimet * Pekka Lampinen – basso * Valtteri Revonkorpi – rummut == Arvostelut == * Imperiumi.net: Imperiumi.net: Levyarvio * Soundi: Soundi: Levyarvio == Lähteet == * Metal-experience.com === Viitteet === == Aiheesta muualla == * * Luokka:Leveragen albumit Luokka:Vuoden 2009 albumit
KeePass

KeePass Password Safe on avoimen lähdekoodin salasanojen luonti- ja tallennusohjelma Microsoft Windowsille, Linuxille, OS X:lle ja muille Mono- sovelluskehyksen tukemille alustoille. Ohjelmasta on olemassa myös epäviralliset versiot iOS-, Android- ja Windows Phone-älypuhelimille.7pass 7Pass Remake Alpha KeePassin tietokanta on mahdollista suojata salasanalla, avaintiedostolla tai niiden yhdistelmällä. Versiossa 2.0 tietokannan voi suojata myös määräämällä se aukeamaan vain oikealla käyttäjällä. KeePass salaa tietokantansa käyttäen AES- tai Twofish-algoritmeja. Versiosta 2.0 lähtien KeePass käyttää salaukseen pelkästään AES:ia. Ohjelma voi salasanan luodessa käyttää satunnaislukugeneraattorina hiirenliikettä tai satunnaisesti kirjoitettuja merkkejä. Valita voi myös saman merkin toiston eston ja samankaltaisilta näyttävien merkkien välttämisen. ==Menestyminen== LifeHacker- sivuston testeissä KeePass valittiin vuoden 2010 parhaaksi salasanojen hallintaohjelmaksi.LifeHacker Best Password Manager: KeePass Vuonna 2012 InfoWorldin testeissä KeePass sijoittui luokassaan toiselle sijalle heti 1Passwordin jälkeen.InfoWorld Review: 7 password managers for Windows, Mac OS X, iOS, and Android KeePass on lisätty avoimia lähdekoodin ohjelmia levittävälle VALO-CD:lle. == Lähteet == == Aiheesta muualla == * KeePassin kotisivut * Ohjeita KeePassin käyttöön Luokka:Tietoturvaohjelmat Luokka:Windows-ohjelmat Luokka:Linux-ohjelmat Luokka:Mac OS -ohjelmat Luokka:Vapaat ohjelmistot
Kystoskopia

Kystoskopia on virtsarakon tähystys, joka voidaan suorittaa esimerkiksi toistuvien tulehdusten, verivirtsaisuuden, rakkosyöpäepäilyn tai syövän seurannan takia. Joskus tähystyksen yhteydessä tehdään hoitotoimia; esimerkiksi rakkokiviä saatetaan murskata tai poistaaVirtsarakon tähystys (kystoskopia) . == Lähteet == == Aiheesta muualla == Luokka:Diagnostiset tähystykset
Lok 2000

Lok 2000 on Sveitsissä 1980-luvulla kehitetty ja vuosina 1991–2003 valmistettu sähköveturityyppi. Se oli 1990-luvun alussa yksi maailman moderneimpia sähkövetureita. Lok 2000 -vetureita on toimitettu Sveitsiin, Suomeen, Norjaan ja Hongkongiin. Lok 2000 -sarjaa toimitettiin aluksi Sveitsiin SBB:lle 119 kappaletta vuodesta 1991 alkaen. Veturit saivat sarjatunnuksen Re460. SBB käyttää vetureita pääasiassa matkustajajunissa. Re465 on SBB:lle toimitettujen Re460-vetureiden pohjalta kehitetty, hieman tehokkaampi ja modernimpi veturi. Niitä toimitettiin 18 kappaletta sveitsiläiselle BLS AG:lle, joka käyttää niitä sekä matkustaja- että tavarajunissa. Suomeen VR:lle Lok 2000 -vetureita toimitettiin 46 kappaletta vuosina 1995–2003, ja ne saivat sarjatunnuksen Sr2. Suomeen toimitetut veturit eroavat jonkin verran alkuperäisestä Lok 2000 -veturista. Niiden raideleveys on suurempi, ja ohjaamossa ajopöytä on alkuperäisestä poiketen oikealla puolella. Norjaan vetureita toimitettiin NSB:lle 22 kappaletta ja ne saivat sarjatunnuksen El-18. Näiden vetureiden teho on hieman pienempi kuin muiden Lok 2000 -vetureiden, ja lisäksi ne on varustettu Norjan olosuhteiden vaatimilla lisävarusteilla kuten lumiauroilla. Kowloon-Canton Railwaylle (KCR) Hongkongiin toimitettiin kaksi Lok 2000 -veturia vuonna 1998. ==Lähteet== * Bahn 2000 Rail Network Improvements, Switzerland * Class Re 465 locomotives for heavy-haul freight service ===Viitteet=== ==Aiheesta muualla== * Luokka:Sähköveturit
Korson Palloseura

Korson Palloseura ry (KOPSE) on Vantaalla Korson alueella toimiva jalkapalloseura, jonka perusti Aulis Joronen 28. syyskuuta 1980. Sitä oli perustamassa myös Eino Parikka. Vuoden 2021 lopussa seurassa oli noin 500 rekisteröityä pelaajaa Seuran toimisto sijaitsee Korsossa (Tavitie 1), ja sillä oli vuonna 2022 kolme päätoimista työntekijää: toiminnanjohtaja, junioripäällikkö ja seuravalmentaja. KOPSE toimii jalkapallon keskusjärjestön Suomen Palloliiton alaisuudessa. Korson Palloseuran miesten joukkue KOPSE/CRPS FC pelaa kaudella 2023 miesten seiskassa. == Toiminta-ajatus == Korson palloseuran tavoitteena on järjestää toimintaa kaikenikäisille ja -tasoisille pelaajille, sekä tarjota mahdollisuus monipuoliseen ja sosiaaliseen urheiluharrastukseen jalkapallon parissa. KOPSE on kasvattajaseura. == Peliasu ja logo == Korson Palloseuran värit ovat vihreä, valkoinen ja musta. Kotipelipaita on vihreä ja vieraspelipaita musta. == Kotikenttä == KOPSEN kotikenttä on Vantaalla Jokivarressa sijaitseva Aulis Aktia areena. Tekonurmikenttä on nimetty KOPSEn perustajajäsenen Aulis Jorosen mukaan. Valaistu tekonurmi valmistui syyskuussa 2017. Kenttää hallinnoi Kopse Tekonurmi Oy, joka on Korson Palloseura ry:n kokonaan omistama osakeyhtiö. == Seuran kasvatteja == * Oliver Antman * Jarno Parikka * Linda Sällström == Lähteet == == Aiheesta muualla == * Seuran sivut Luokka:Suomalaiset jalkapalloseurat Luokka:Vantaalaiset urheiluseurat Palloseura Luokka:Vuonna 1980 perustetut urheiluseurat
Vuoden nuori suunnittelija

Vuoden nuori suunnittelija on Suomen Messujen suomalaisille vaatetussuunnittelun opiskelijoille ideoima kilpailu, jonka rahoittaa Suomen Messusäätiö. Kilpailu järjestettiin ensimmäisen kerran 1994. Voittajan suunnittelema mallisto esitellään Muotimessuilla omalla osastollaan. Lisäksi palkittu saa 5 000 euron suuruisen kannustuspalkinnon. ==Palkitut== * 1995: Eva Rahikainen * 1996: Marjo Hartikainen * 1997: Kiiki Järnström * 1998: Sonja Tarvainen * 1999: Sarianna Malmi * 2000: Riitta Kokkonen * 2001: Anna Hämäläinen * 2002: Naoto Niidome * 2003: Minttu Wikberg * 2004: Heidi Wikar * 2005: Jarno Viitala * 2006: Nina Jatuli * 2007: Saara Lepokorpi * 2008: Emmakaisa Soisalo * 2009: Anne Törnroos * 2010: Yonna Moriya * 2011: Vilma Riitijoki * 2012: Ilona Hackenberg * 2013: Ernesto Hinojosa * 2014: Piia Honkanen (Piia Emilia) * 2015: Rolf Ekroth * 2016: Anni Raasmaja * 2017: Heidi Karjalainen * 2018: Jim Bergström * 2019: Emma Saarnio * 2020: Ervin Latimer * 2021: Idaliina Friman * 2022: Juha Vehmaanperä * 2023 Henna Lampinen * 2024 Arttu Åfeldt == Lähteet == * Palkitut 1995–2020 ===Viitteet=== Luokka:Muoti Luokka:Suomalaiset muotoilupalkinnot
Vegas Casino 2

Vegas Casino 2 on Phoenix Gamesin kehittämä PlayStation 2 -peli. Siihen on lisätty uusia pelejä kuten hedelmäpeli "Monte Carlo Slots". ==Pelit== * Vegas Roulette * Twenty-One * Reno Keno * Video Poker Pro * Blackjack Magic * Monte Carlo Slots * Miami Craps Luokka:Vuoden 2005 videopelit Luokka:PlayStation 2 -pelit
Markat Takas!

Markat Takas! on suomalainen rap-yhtye. Yhtye koostuu kahdesta rap-muusikosta, Mäpistä ja Kikestä. Kike tunnetaan erityisesti lahtelaisesta 5th Element hip hop-kollektiivista. Mäpi on puolestaan vaikuttanut A04 -nimisen hip hop -yhtyeen ympyröissä. == Historia == Yhtyeen nimeä kantava debyyttialbumi Markat Takas! julkaistiin 20. toukokuuta 2009. Markat Takas! julkaisi 16. joulukuuta 2010 internetissä ilmaisen kappaleen "Kotipolttost", joka ei kuitenkaan ole mukana millään heidän albumeistaan. Yhtyeen toinen, 2011 -niminen, studioalbumi ilmestyy vuoden 2011 keväällä. Albumilta julkaistiin "Suomiwrap" -niminen kappale 14. helmikuuta 2011. "Suomiwrap" toimii ns. katuträkkinä ennen virallista singlejulkaisua. Albumin ensimmäinen virallinen single "Titteleittä" julkaistaan 4. huhtikuuta 2011. Singlellä vierailee Entwine -yhtyeen keulahahmo Mika Tauriainen. Toisen albumin tuotannosta vastaa kokonaisuudessaan, ensimmäisen albumin tavoin MGI. ==Diskografia== ===Albumit=== *Markat Takas! (2009) *2011 (2011) *Vuosien Varrelta (kokoelma, 2016) ===Musiikkivideot=== * Titteleittä (mukana Mika Tauriainen, 2011) * Pönttö sekasin (2011) * Älä sano ei (2012) * 80 Lainii (mukana Nikke Ankara, Skandaali & Brädi, 2017) ===Singlet=== * ”Syvällä” (2008) (promo) * ”Ke.La” (2008) (promo) * ”Muistot elää” (mukana Raappana) (2008) (promo) * ”Mä oon aina täällä” (mukana Aste, Brädi & MGI) (2008) (promo) * ”Tilituli” (2009) * ”Kotipolttost” (2010) (promo/streetstyle) (2010) * ”Suomiwrap” (2011) (katuträkki) * ”Titteleittä” (mukana Mika Tauriainen, 2011) * "Pönttö Sekasin" (2011) * ”Killa Cali” (mukana Kooroc, 2012) (katuträkki) * "Älä Sano Ei" (2012) * ”80 Lainii” (mukana Nikke Ankara, Skandaali & Brädi, 2017) * ”Tiuku” (2017) * "Hampaat Lasiin" (mukana Mika Tauriainen, 2017) ===Vierailijana=== * Brädi, Aste, Ola & Markat Takas! – Uudestaan (2009) (promo) == Aiheesta muualla == * * Markat Takas! Facebook -sivustolla Luokka:Suomalaiset duot Luokka:Suomalaiset hip hop -yhtyeet
Miika Aulio

Miika Juha Ilmari Aulio (s. 19. marraskuuta 1975, Helsinki) on suomalainen jousiampuja. Hän osallistui kesäolympialaisin 2000. Urheilu-uransa jälkeen Aulio toimi kansainvälisen jousiammuntaliiton kehityspäällikkönä Oseanian alueella, ja osallistui kesäolympialaisiin 2004 Tongan ja Fidžin valmentajana. Aulio on toiminut vuodesta 2006 Suomen jousiampujain liiton tähtäinjousen Olympiavalmentajana. Päävalmentajana Aulio osallistui Pekingin kesäolympialaisiin 2008, Rion kesäolympialaisiin 2016 sekä Tokion Kesäolympialaisiin 2020. Jousiammunnan Aulio aloitti 14-vuotiaana riihimäkeläisessä Riihi-Jouset -jousiammuntaseurassa. Koulutukseltaan Aulio on eMBA Hankenilta. ==Lähteet== * Miika Aulio Biography - World Archery * Miika Aulio * Riihi-Jouset Luokka:Suomalaiset jousiampujat Luokka:Vuonna 1975 syntyneet Luokka:Elävät henkilöt
Bartender (kappale)

Bartender on suomalaisen hard rock-yhtyeen Peer Güntin kappale levyltä Good Girls Don’t.... Kappale on yksi yhtyeen tunnetuimpia ja säilynyt ohjelmistossa pitkään. Ilmestyessään se nousi Suomen virallisen listan sijalle 6. Kappale on julkaistu monilla yhtyeen kokoelmilla, ja sen liveversio on mm. EP:llä Bartender. Kappaleen B-puolena on myös Good Girls Don’t...-levyllä julkaistu "Girls Are Gonna Play the Game". == Kappaleet == # # == Kokoonpano == * Timo Nikki – kitara, laulu * Teijo Erkinharju – rummut * Teijo Kettula – basso, laulu == Katso myös == * Bartender (EP) * Good Girls Don’t... == Lähteet == Luokka:Vuoden 1987 kappaleet Luokka:Peer Güntin kappaleet
Markat Takas! (albumi)

__NOTOC__ Markat Takas! on suomalaisen rap-yhtye Markat Takas!:n 20. toukokuuta 2009 julkaistu self-titled debyyttialbumi. Albumin julkaisi Löyly- Viihde ja sen tuotannosta vastasi kokonaan MGI. Miksauksesta vastasi Joonas Jylhä. Levyllä vierailevat Raappana, Entwine-yhtyeen Mika Tauriainen sekä MGI. == Kappaleet == # Intro # Häsleri (mukana MGI) # Muistot elää (mukana Raappana) # Kantapään kautta # Valehtelija valehtelija # Silmä silmästä # Tilituli # Kaipuu tänään # Saastealue (mukana Tane) # Ke.La # Pimeetä # Syvällä "Kantapään kautta" -kappaleen kertosäkeestä vastaa Aste. "Pimeetä" -kappaleen kertosäkeessä laulaa MGI. == Arvostelut == * Tuoreet Platat: Tuoreet Platat: Levyarvio == Lähteet == == Aiheesta muualla == * Luokka:Vuoden 2009 esikoisalbumit Luokka:Markat Takas!:n albumit
ROV Kaiko

ROV Kaiko (, "Merihauta") oli japanilainen valtamerten tutkimukseen käytetty sukellusrobotti. Se kiinnitettiin pinnalla olevaan laivaan pitkällä kaapelilla. Kaiko saavutti 10 911 metrin syvyyden Mariaanien hautavajoamassa maaliskuun 24.päivänä vuonna 1995. Se katosi Nankain hautavajoamaan vuonna 2003. Luokka:Sukellus
Salibandyn SM-sarja 1989–1990

Kausi 1989–1990 oli järjestyksessään salibandyliigan neljäs kausi. Sarjaa kutsuttiin tuolloin nimellä SM-sarja. == Naiset == Naisten sarjaan osallistui neljä joukkuetta: BET Jyväskylästä, Kipinä Hämeenlinnasta, sekä S.C. Dalmac ja Ylhäs Helsingistä. Sarja pelattiin kaksinkertaisena kahdessa osaturnauksessa, joista ensimmäinen järjestettiin Uudessakaupungissa 20. tammikuuta 1990 ja toinen Hämeenlinnassa 7. huhtikuuta. Suomen-mestaruuden voitti S.C. Dalmac. Toiseksi sijoittui edelliskauden mestari BET, kolmanneksi Ylhäs ja neljänneksi Kipinä. == Lähteet == == Aiheesta muualla == * Miesten salibandyliiga * Naisten salibandyliiga Miesten 1989–1990 Luokka:Salibandysarjojen kausi 1989–1990
Health

Health on vuonna 2006 perustettu yhdysvaltalainen yhtye, jonka muodostavat Jake Duzsik sekä Jupiter Keyes, John Famiglietti & Benjamin Jared Miller. ==Julkaisut== ===Albumit=== * 2007 HEALTH - Lovepump United * 2008 //DISCO - Lovepump United (Remix Albumi) * 2009 Get Color - Lovepump United/City Slang * 2010 HEALTH::DISCO2 - Lovepump United (Remix Albumi) * 2012 Max Payne 3 Official Soundtrack * 2015 DEATH MAGIC * 2017 DISCO3 * 2019 VOL4 :: SLAVES OF FEAR * 2020 DISCO4 :: PART I * 2022 DISCO4 :: PART II * 2023 RAT WARS ===7"=== * 2007 Crystal Castles vs. HEALTH - Crimewave - Trouble Records (#9 UK indie singles charts) * 2007 CRYSTAL CASTLES//HEALTH 7" SPLIT - Lovepump United * 2008 PERFECT SKIN +RMX 7INCH - Suicide Squeeze * 2008 HEAVEN +RMXS 12INCH - Flemish Eye * 2008 TRICERATOPS//LOST TIME +RMXS 12INCH - Tough Love Records * 2008 //M\\\ 7INCH - No Pain In Pop ==Lähteet== * bio Allmusic ==Aiheesta muualla== * Yhtyeen viralliset sivut * Luokka:Yhdysvaltalaiset alternative rock -yhtyeet
Kujasammal

Kujasammal (Pylaisia polyantha) on ainoa Suomessa esiintyvä kujasammalten sukuun kuuluva sammal. Siitä on käytetty myös tieteellistä nimeä Pylaisiella polyantha. == Ulkonäkö == Kujasammal on pieni (alle 5 cm) korkea sammal. Se on haaroittuva, suikertava ja silkinkiiltoinen. Sen pienet lehdet ovat keskisuonettomat ja ehytlaitaiset. Sillä on usein itiöpesäkkeitä, jotka ovat lieriömäisiä ja pystyjä. Niiden pesäkeperä on purppuranpunainen. == Levinneisyys == Kujasammal kasvaa koko Suomessa. Etelä- ja Keski-Suomessa se on yleinen, Pohjois-Suomessa harvinainen. == Elinympäristö == Kujasammal kasvaa lehtipuiden rungoilla, emäksisillä kivillä ja betonilla. == Lähteet == == Aiheesta muualla == * Pinkka, Lajituntemuksen oppimisympäristö: Kujasammal Luokka:Palmikkosammalet (heimo)
Kike

Kike (tunnetaan myös nimillä Pappa, Noize-B ja Noizebringa, oikealta nimeltään Kimmo Ripatti) on suomalainen rap-artisti. Hänet tunnetaan lahtelaisesta 5th Element hiphop-kollektiivista, sekä Markat takas kokoonpanosta. Nykyään hän vaikuttaa 5th Elementin lisäksi. Lahti Unitedissa, Markat Takas!, sekä gangsta rapin ja horrorcoren tyylisissä soundeissa liikkuvassa Fukhedz kollektiivissa. ==Diskografia== ===Albumit=== ;5th Element *I (2002) *Kakkonen (2004) *2,8‰ (2005) ;Markat Takas! *Markat Takas! (2009) *2011 (2011) ===Singlet=== *Kike: Leveleil (2016) *Kike: Ilman maskii (2014) *Kike: Pidän pääni (2013) *Kike: Henki (aaveiden jäljillä) (2019) *Markat Takas! 80 lainia (2017) *Markat Takas! Tiuku (2017) *Markat Takas! Se ei pelaa joka pelkää (2018) *Markat Takas! Levoton Lauantai *Lahti United: Signaali *Lahti United: Elefantti *Lahti United: Kioski *Lahti United: Tunnen sut *Lahti United: Kana Uunis *Lahti United: Jättiläinen *Lahti United: Edelleen *Lahti United: Lahest *Lahti United: Alkemisti ===Vierailijana=== *Cheek - Räplaulajan vapaapäivä (mukana Brädi & Pappa) *Cheek - Aika kultaa muistot (mukana Kike) *MGI, Brädi, Aste ja Markat Takas! - Mä oon aina täällä *MGI, Brädi, Aste, Ola ja Markat Takas! - Uudestaan *Vastis - Teen mun työni hyvin (mukana Kike) *Kneebro - pimeet *Fukhedz - ysikuus *Fukhedz - valomerkin jälkeen *Fukhedz - kivellä päähän *Lahen Ajat - Lahen Ajat *Kunkku - Wanha koira == Lähteet == Luokka:Suomalaiset hip hop -artistit Luokka:Syntymävuosi puuttuu Luokka:Elävät henkilöt
Dirt Metal

__NOTOC__ Dirt Metal on power metal -yhtye Thunderstonen viides studioalbumi. Albumi debytoi Suomen virallisen listan sijalla 19. == Kappaleet == # # # # # # # # # # # == Kokoonpano == * Rick Altzi – laulu * Nino Laurenne – kitara * Titus Hjelm – basso * Mirka Rantanen – rummut * Jukka Karinen – kosketinsoitin == Arvostelut == * Angry Metal Guy: Angry Metal Guy: Album review * Imperiumi.net: 7+/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2009 albumit Luokka:Thunderstonen albumit Luokka:Nino Laurennen tuottamat albumit
Boreaalinen luonnonmetsä

Boreaalinen luonnonmetsä on EU:n luontodirektiiviin kuuluva ensisijaisesti suojeltava luontotyyppi boreaalisella vyöhykkeellä. Suomella ja Ruotsilla on suojelussa erityisvastuu, sillä luontotyyppi esiintyy vain kyseisten valtioiden alueella EU:ssa. Boreaalinen luonnonmetsä tarkoittaa luonnontilaista metsää ja luonnontilaisen kaltaista metsää, tuoreita metsäpaloalueita sekä niille kehittynyttä nuorempaa puustoa. Koska luontotyypin määritelmään kuuluu ennalistava näkökulma, eroa luonnontilaistuvien hoitometsien ja luonnotilaisen kaltaisten metsien välillä on vaikea arvioida. == Boreaalinen luonnonmetsä Suomessa == Boreaalisen luonnonmetsän esiintymisalue on koko Suomi. Sen levinneisyys pinta-ala on 374 800 km² ja esiintymisalue 14 000 km². Esiintymisalue kuitenkin pienenee ihmistoiminnan takia. Etelä-Suomessa vanhoja luonnonmetsiä on jäljellä vain pieninä pirstaleina. Luontotyypille tyypillisiä lajeja ovat muun muassa pikkusieppo, pohjantikka, rosopehkiäinen (Calitys scabra) ja tumma-aarnikaskas (Cixidia confinis). Luonnonmetsien uhkia ovat metsänhoidolliset toimenpiteet kuten hakkuut, alikasvoksen poistaminen, sekä kuolleiden ja vioittuneiden puiden poisto. == Lähteet == Luokka:Luonnonsuojelu Luokka:Metsät
We’re Not Ready Yet

__NOTOC__ We’re Not Ready Yet on Beats and Stylesin albumi, joka julkaistiin 1. syyskuuta 2004. Albumin ensimmäisenä singlenä julkaistiin ”Dance, Dance, Dance!”, jossa laulaa MC Sholar. Albumi ylsi toisella listaviikollaan Suomen virallisen listan sijalle 21. == Kappaleet == # # # # # # # # # # # # # # # == Arvostelut == * Soundi: Soundi: Levyarvio == Lähteet == == Aiheesta muualla == * We're Not Ready Yet discogs.com -sivustolla Luokka:Vuoden 2004 albumit Luokka:Beats and Stylesin albumit
Everything Is Everything

Everything Is Everything on Beats and Stylesin kolmas studioalbumi, joka julkaistiin 5. lokakuuta 2005. Yhtye on kertonut kappaleiden käsittelevän henkilökohtaisempia, ja äänimaailman olevan edeltäjiään orgaanisempi. == Kappaleet == # # # # # # # # # # # == Lähteet == == Aiheesta muualla == * Everything Is Everything discogs.com -sivustolla Luokka:Vuoden 2005 albumit Luokka:Beats and Stylesin albumit
Walk, Don’t Talk

__NOTOC__ Walk, Don’t Talk on Beats and Stylesin neljäs studioalbumi, joka julkaistiin vuonna 2007. == Kappaleet == # # # # # # # # # # # # # # # # == Aiheesta muualla == * Walk, Don’t Talk discogs.com -sivustolla Luokka:Vuoden 2007 albumit Luokka:Beats and Stylesin albumit
Straight Forward – The Best of Beats and Styles

__NOTOC__ Straight Forward – The Best of Beats and Styles on Beats and Stylesin kokoelma-albumi vuodelta 2008. == Kappaleet == == Arvostelut == * Dome.fi: Dome.fi: Levyarvio == Lähteet == == Aiheesta muualla == * Best of Beats and Styles discogs.com -sivustolla Luokka:Vuoden 2008 kokoelma-albumit Luokka:Beats and Stylesin albumit
Kemin kaupunginorkesteri

Kemin kaupunginorkesteri on Kemissä toimiva kunnallinen sinfoniaorkesteri. Kemin orkesteritoiminta alkoi vuonna 1930, jolloin perustettiin 20-jäseninen Kemin Soitannollinen Seura. Orkesterin nimilyhenteeksi vakiintui pian KSS. Kaksi vuotta myöhemmin käynnistettiin lisäksi seuran orkesterikoulu, mikä merkitsi musiikkiopistotoiminnan alkua Kemissä. Orkesteri oli aluksi pääasiassa harrastajamuusikoista koostunut pieni jousiyhtye. Orkesterin voidaan katsoa kunnallistetun vuonna 1966, kun kaupunki perusti musiikinjohtajan viran, jonka tehtävänä oli kaupunginorkesterin muodostaminen KSS:n pohjalta ja kunnallisen musiikkiopiston perustaminen. Vuotta myöhemmin, syksyllä 1967 käynnistyikin sekä kaupunginorkesterin että kunnallisen Länsi- Pohjan musiikkiopiston toiminta. Laajenevan musiikkiopiston opettajien ja edistyneimpien opiskelijoiden parista orkesteri sai lisää soittajamateriaalia ja se kasvoi 1980-luvulla 30–40 soittajan vahvuiseksi. Syksyllä 1983 perustettiin Kemin, Keminmaan, Simon, Tervolan ja Tornion yhteisenä hankkeena kaupunginorkesterin yhteyteen Länsi-Pohjan jousikvartetti. Kvartetin kotipaikkana on orkesterin tavoin Kemin kaupunki, mutta sen toiminta-alueena ovat kaikki kuntayhtymän viisi kuntaa. Kvartetin perustamisen tavoitteina olivat jousisoitinten koulutuksen tehostaminen sekä kamarimusiikin edistäminen Kemi-Tornion seutukunnassa. Kvartetin jäsenet toimivat soitinryhmiensä äänenjohtajina Kemin kaupunginorkesterissa. Nykyisin kaupunginorkesterin kokoonpano käsittää suurimmillaan 50–55 muusikkoa, joista jousikvartetin jäsenet ovat päätoimisia. Orkesterin kotisalina oli aiemmin Kemin Työväentalon juhlasali, mutta nykyisin konsertteja järjestetään yleensä joko Sauvon juhlasalissa (500 paikkaa), Kemin kirkossa (700 paikkaa) tai Tervahallissa (1200 paikkaa). Kaupunginorkesteri esittää hyvin joustavilla kokoonpanoilla monipuolista musiikillista ohjelmistoa. Vuosittain ohjelmaan ovat kuuluneet monet uuden suomalaisen musiikin kantaesitykset. Orkesteri tekee yhteistyötä paikallisten kuorojen ja teatterin kanssa. Jousikvartetilla on vuosittain noin neljäkymmentä omaa esiintymistä, jotka ovat kamarimusiikki- ja koululaiskonsertteja sekä soittamista erilaisissa juhlatilaisuuksissa. Vuosina 2009-2014 taiteellisena johtajana on toiminut Jukka Myllys ja musiikinjohtajana Sanna Moilanen. Nykyinen musiikinjohtaja on Katariina Kummala. Vuodesta 2016 taiteellinen johtaja on Erkki Lasonpalo. ==Lähteet== * * === Viitteet === ==Aiheesta muualla== * http://www.kemi.fi/palvelut/kulttuuripalvelut/kemin-kaupunginorkesteri/ Luokka:Suomalaiset sinfoniaorkesterit Luokka:Kemin kulttuuri \----
Schizosonics

Schizosonics on Beats and Stylesin viides studioalbumi. Se julkaistiin vuonna 2009 levymerkillä Tunne Recordings. == Kappaleet == # # # # # # # # # # === Bonuskappaleet === # * * Video1 – Falling Down * Video2 – Strength of Mind * Video3 – Friend == Arvostelut == * Dome.fi: Dome.fi: Levyarvio * Rumba: negatiivinenRumba: Levyarvio == Lähteet == == Aiheesta muualla == * Schizosonics discogs.com -sivustolla Luokka:Vuoden 2009 albumit Luokka:Beats and Stylesin albumit
Christian Jürgensen Thomsen

Christian Jürgensen Thomsen (29. joulukuuta 1788 – 21. toukokuuta 1865) oli tanskalainen arkeologi, joka teki ensimmäisenä esihistorian jaon kivi-, pronssi- ja rautakauteen. Luokka:Tanskalaiset tieteilijät Luokka:Arkeologit Luokka:Vuonna 1788 syntyneet Luokka:Vuonna 1865 kuolleet
Mämmensalmen lossi

Mämmensalmen lossi oli Keiteleen Mämmensalmen ylittävä lossi Valtatiellä 4 Äänekoskella. Lossi aloitti toimintansa vuonna 1904 ja tuli myöhemmin osaksi nelostietä. Talvella liikenne kulki jäätietä pitkin. Lossi veti liikenteen vaivatta sodanjälkeisinä kalusto- ja bensapulan vuosina mutta autoistumisen ja Keiteleen laivaliikenteen loppumisen myötä tilanne muuttui. Kesällä 1950 lossin ylitti 150 autoa päivässä mutta kesäkuussa 1951 ennätykseksi tuli 264 autoa. Siitä muodostui Keski-Suomen liikenteen pahin pullonkaula – autoilijat joutuivat jonottamaan pahimmillaan kolme tuntia. 273 metriä leveän Mämmensalmen ylittämiseen meni vain muutama minuutti mutta pienen, 12 tonnin kantokykyisen, lossin lastaus vei aikansa. Puutavara-auton kanssa lossiin ei muita autoja mahtunut. Linja-autoilla oli etuajo-oikeus ja niitä kulki noin 15 päivässä. Tilannetta helpotti uuden 20 tonnin lossin saaminen heinäkuussa 1952 vanhan lossin jatkaessä liikennöintiä. Kesällä tehtiin ennätykseksi 315 autoa päivässä. Syksyllä vanha lossi siirrettiin Kinnulan Saarensalmelle ja ruuhkat palasivat mutta aiempaa pienempinä. Lossi meni usein rikki ja katkokset kestivät pahimmillaan 10 tuntia. Pahimpina ruuhka-aikoina jotkut kiersivät Saarijärven tai Sumiaisten kautta. Salmeen oli suunniteltu kiertotietä jo vuonna 1936 osana nelostiehanketta. Nelotien rakentamisen jatkuttua sodan jälkeen vanhoja suunnitelmia piti joskus muuttaa. Keski-Suomen tie- ja vesirakennuspiiri laati kiertotielle uuden suunnitelman 1940-luvun lopulla ja sen toteuttaminen alkoi vuonna 1950 työttömyystyönä. Työttömyystöinä tehdyillä hankkeilla oli tapana seistä pitkään – Mämmen lossille kävi juuri näin. Tietä tehtiin aluksi tammikuusta toukokuuhun vuonna 1950 kunnes työt keskeytyivät yli kahdeksi vuodeksi ja ne käynnistettiin uudelleen vuoden 1953 alussa mutta keskeyttettiin jälleen kesän alussa. Tietä anottiin toistuvaksi vapaaksi työmaaksi tuloksetta. Tammikuussa 1954 saatiin taas työttömyysvaroja, joiden turvin 200 miestä sai töitä kevääseen asti. Neljäs työvaihe käynnistyi vuoden 1955 alussa ja varat tien valmiiksi tekoon saatiin lokakuussa. Sillan rakentaminen kesti vielä vuoden. Se rakennettiin vesistön yli Ison Kivisaaren kohdalta, jossa salmi oli matalampi kuin lossipaikalla. Liikenne siirtyi uudelle 8 kilometriä pitkälle osuudelle joulukuussa 1956 ja lossi lopetti toimintansa. ==Lähteet== Luokka:Suomen lautta-alukset‎ Luokka:Äänekosken liikenne Luokka:Valtatie 4
Purple Haze (kappale)

Purple Haze on Jimi Hendrixin kirjoittama ja säveltämä kappale ja The Jimi Hendrix Experiencen toinen single, joka julkaistiin keväällä 1967 Hey Joen jälkeen. Single oli The Whon managerien Chris Stampin ja Kit Lambertin perustaman Track Recordsin ensimmäinen julkaisu, ja sen taustapuolella oli "51st Anniversary". "Purple Haze" oli mukana yhdysvaltalaisen Reprisen julkaisemalla versiolla yhtyeen debyyttialbumista Are You Experienced, mutta alkuperäisessä Trackin brittiversiossa sitä ei ollut. Nykyisin kappale sisältyy albumin cd-laitokseen. == Kappaleen synty == Jimi kirjoitti kappaleen sanat Upper Cut Clubin yläkerran pukuhuoneessa tapaninpäivänä 1966. Levyn julkaisun jälkeen hän kertoi toimittaja Meatball Fultonille, että Chas Chandler oli lyhentänyt alun perin "tuhansia sanoja" sisältänyttä kappaletta. Hendrixin itsensä mukaan kappale kertoo rakastumisen aiheuttamasta tunnekuohusta, mutta usein sitä on myös pidetty kuvauksena huumetripistä. New Musical Expressille 1969 antamassaan haastattelussa Hendrix kertoi "Purple Hazen" syntyneen unessa, jossa hän oli kävellyt meren pohjalla ja joutunut purppuranvärisen sumun nielaisemaksi. Kysyttäessä kappaleen innoituksesta tai alkuperästä Jimi antoi kuulijalle vaihtelevia selityksiä. Luultavaa on, että kappale on vain yksi monista kitaramestarin päässä pyörineistä ideoista, joita hän kirjoitti muistiin paperilapuille kiertueilla ja hotellihuoneissa, eikä siihen sisälly sen suurempaa mystiikkaa. Yksi inspiraation lähde kappaleen sanoituksessa saattoi olla Philip Jose Farmerin tieteisromaani Night of Light (1957), josta mielikuva purppurausvasta voi olla lähtöisin.http://www.nndb.com/people/431/000044299/ Hendrix oli myös lukenut kirjan hopi-intiaanien mytologiasta, jossa lumoava hämähäkkinainen ilmaantuu purppuraisesta usvasta. == Menestys == Kappale menestyi hyvin varsinkin Englannissa, jossa se nousi singlelistalla sijaluvulle 3. Chartstats Myöhemmin se on saavuttanut suosiota erilaisissa äänestyksissä, joissa on etsitty populaarimusiikin parhaimpia kappaleita.The All Time Top-3000 Songs Kappaleen bluesvaikutteinen kitarariffi on vakiintunut osaksi musiikkiperintöä. 100 Greatest Guitar Riffs == Lyriikka == "Purple Haze" sisältää kohdan, joka kuullaan usein väärin. Levyllä Hendrix laulaa "'Scuse me while I kiss the sky", mutta kuulostaa siltä kuin hän sanoisi "'Scuse me while I kiss this guy". Konserttitilanteessa lavalla Jimi saattoi lausua säkeistön usein tarkoituksella väärin osoittaen samalla Mitch Mitchelliä sormellaan. ==Lähteet== Luokka:Jimi Hendrixin kappaleet Luokka:Vuoden 1967 kappaleet
Seprakauppa

Seprakauppa oli Suomen etelärannikon ja Viron pohjoisrannikon asukkaiden Suomenlahden yli käymää, tavaranvaihtoon perustunutta kauppaa, jonka pääartikkeleina olivat suomalaisten suolasilakka ja virolaisten vilja, etenkin ruis. Ainakin 700 vuotta jatkunut seprakauppa hiipui toiseen maailmansotaan mennessä. Sepra-sana on ilmeisesti balttilainen laina ( "seura, ammattikunta"), ja se viittaa yhdessä, "seurassa", tehtyyn työhön.Päiviö, s. 33-34 Sepra-termi tunnetaan Suomessa Suomenlahden rannikolta aina Savon korkeudelle asti. Seprakaupoissa osapuolet vaihtoivat keskenään ylijäämäänsä, jolloin molemmat pääsivät voitolle. Suomessa kalasaaliit olivat yli oman tarpeen hyvien kalavesien ja suojaisan saariston ansiosta ja vastaavasti Viron puolella oli viljelyyn sopivaa maata ja viljasadot omaa tarvetta suuremmat. Vaihtosuhde vaihteli ajan mittaan, mutta yleensä yhdellä silakkatynnyrillä sai kaksi–kolme tynnyriä rukiita. Suomenlahden ulkosaarista varsinkin Tytärsaarella ja Suursaarella oltiin aktiivisia seprakaupoissa. Suomen rannikolla seprakauppaa harjoitettiin epäyhtenäisellä alueella Sipoon saaristosta Koivistoon ulottuneella kaistalla. == Lähteet == * * Seprakauppa maailman muutoksissa – Raimo Päiviön väitöstiedote, Turun yliopisto 2009. === Viitteet === == Aiheesta muualla == * Saarelaisten "silakka-vierailut" Viroon, Suomen Kuvalehti, 16.10.1937, nro 42, s. 30, Kansalliskirjaston digitaaliset aineistot *Klamilassa rakennettiin kulttuurisiltaa Suomenlahden yli *Sepramarkkinat jatkavat satoja vuosia vanhaa perinnettä Luokka:Kauppa Luokka:Suomen taloushistoria Luokka:Kymenlaakson historia Luokka:Suursaaren historia Luokka:Kauppamerenkulku Luokka:Suomenlahti Luokka:Itämeren historia Luokka:Viron historia
The Michael Jackson Mix

The Michael Jackson Mix on yhdysvaltalaisen laulajan Michael Jacksonin ensimmäinen remix-albumi. Se julkaistiin lokakuussa 1987. Albumi sisältää lukuisia Jacksonin omia sekä hänen yhtyeensä The Jackson 5 kappaleita jatkuvaksi soitoksi miksattuna. == Kappaleet == Luokka:Vuoden 1987 remix- albumit Luokka:Michael Jacksonin albumit
Pörsänmäki

Pörsänmäki on Iisalmen kaupunkiin kuuluva kylä noin 30 kilometriä kaupungin keskustasta lounaaseen. Ennen Iisalmen maalaiskunnan ja Iisalmen kaupungin kuntaliitosta vuonna 1970 Pörsänmäen kylä oli osa Iisalmen maalaiskuntaa. Pörsänmäen yleinen postinumero on 74550.http://www.verkkoposti.com/e3/postinumeroluettelo?po_commune_radio=zip&streetname;=&po;_commune=P%F6rs%E4nm%E4ki&zipcode;=Postinumerohaku Pörsänmäen kylän lähellä sijaitsee Pörsänjärvi (myös Pörsäjärvi ja lyhyemmin Pörsä)Järviwiki: Pörsä, joka tuli tunnetuksi kertojaminän haaveksivasta uisteluretkestä Jaakko Tepon kappaleessa "Pamela" (1984). ==Lähteet== ==Aiheesta muualla== * Pörsänmäen blogi Luokka:Iisalmen kylät Luokka:Jaakko Teppo
Dangerous Remix

Dangerous Remix (myös Dangerous – The Remix Collection) on yhdysvaltalaisen laulajan Michael Jacksonin toinen remix-albumi. Se julkaistiin 9. syyskuuta 1993. Albumi sisältää vuoden 1991 studioalbumin Dangerous uudelleenmiksattuja kappaleita. Dangerous Remix on erittäin harvinainen, sillä se julkaistiin vain Japanissa. == Kappaleet == == Lähteet == Luokka:Vuoden 1993 remix-albumit Luokka:Michael Jacksonin remix-albumit en:Dangerous (album)#Dangerous - The Remix Collection (Japan)
Kristiina Puukko

Kristiina Puukko (s. 1976 Helsinki) on suomalainen näyttelijä ja tapahtumatuottaja. Hän esitti pääosaa elokuvassa Pystyssä ja on esiintynyt myös muun muassa televisiosarjassa Salatut elämät, jossa hän esitti hotellikriitikko Hilla Virrankoskea syksyllä 2009. Koulutukseltaan Puukko on ammattikorkeakoulu Stadiasta valmistunut teatteri-ilmaisun ohjaaja. Puukko on näytellyt muun muassa Kellariteatterissa, improvisaatioryhmä Avokelassa, Vaasan ylioppilasteatterissa, Oranssin Reipas Irma -teatteriryhmässä ja Profiiliteatterissa. Hän on myös tankotanssija ja tankotanssiopettaja sekä burleskitaiteilija ja drag king. Puukko on järjestänyt L-World-klubia naisille Dtm:ssä vuodesta 2006. Hän on toiminut myös Helsinki Priden koordinaattorina. Puukko oli Vihreiden ehdokkaana Helsingissä kunnallisvaaleissa 2008 ja valittiin varavaltuutetuksi. == Filmografia == ===Televisio=== *Salatut elämät – Hilla Virrankoski (2009) *Virta – hoitaja (2010) *Pirjo – Kuura (2020) ===Pitkät elokuvat=== *Pystyssä – Iiris (2011) ===Lyhytelokuvat=== *Heikoilla jäillä (2000) *Valon varjossa (2003) *Juoksuhiekkaa (2003) *Elisa (2003) *Ikävä (2004) *Aina on jotain (2004) ==Lähteet== ==Aiheesta muualla== * * Luokka:Suomalaiset näyttelijät Luokka:Kulttuurituottajat Luokka:Vuonna 1976 syntyneet Luokka:Elävät henkilöt
Act a Fool

Act a Fool voi tarkoittaa seuraavia asioita: * Act a Fool, King Teen albumi vuodelta 1988 * Act a Fool, Ludacrisin single vuodelta 2003 * ”Act a Fool”, Lil Jonin kappale vuodelta 2006
Reaktiivinen niveltulehdus

Reaktiivinen niveltulehdus on sairastetun bakteeri-infektion laukaisema artriitti eli steriili niveltulehdus, jonka laukaisee muualla kuin nivelessä oleva tulehdusprosessi. Yleensä se paranee muutamien kuukausien sisällä. On kuitenkin mahdollista, että sairaus pitkittyy tai uusiutuuReaktiivinen niveltulehdus. Jos potilaalle kehittyy niveltulehduksen lisäksi sidekalvon- ja virtsaputkentulehdus, puhutaan Reiterin taudista.Seronegatiiviset spondyloartropatiat Reaktiivinen niveltulehdus on yleisintä nuorilla aikuisilla. Vuosittain siihen sairastuu Suomessa tuhatkunta ihmistä. Sairauden kuvasi Hans Conrad Julius Reiter. Klamydia on yleinen reaktiivisen niveltulehduksen laukaiseva sairaus. Siihen voivat johtaa myös salmonella-, kampylo- ja yersiniabakteerien aiheuttamat suolistotulehdukset. Erityisesti yersinian kohdalla laukaiseva tulehdus voi olla varsin vähäoireinen.Reaktiivinen niveltulehdus Kroonisissa tapauksissa aiheuttajan on epäilty säilyvän imusolmukkeissa ja limakalvoilla (suolisto, vatsa). ==Hoito== Päätavoitteena hoidossa on tunnistaa ja poistaa infektiosairauden lähde sopivalla antibiootilla, jos sairaus on vielä läsnä. Muuten hoito on oireenmukaista. Kipulääkkeitä ja erityisesti tulehduskipulääkkeitä, steroideja, immunosuppressantteja ja jopa biologisia hoitoja, kuten TNF- salpaushoitoa, voidaan tarvita potilailla, joilla on vaikeita reaktiivisen niveltulehduksen oireita, jotka eivät anna hoitovastetta millään muulla hoidolla. ==Kuuluisuuksia== * On arveltu, että Italiassa syntynyt tutkimusmatkailija Kristoffer Kolumbus kärsi Reiterin niveltulehduksesta ja kuoli sydänkohtauksen aiheuttamaan tilaan.Cause of the death of Columbus (in Spanish) * Skotlantilainen jalkapalloilija Ian Murray kärsi Reiterin niveltulehdusta.Murray targets Christmas as date for Rangers return ==Aiheesta muualla== * Reaktiivinen niveltulehdus - terveyskirjasto. == Lähteet == Luokka:Tuki- ja liikuntaelinten sairaudet ru:Синдром Рейтера
Elaiussa Sebaste

Elaiussa ( tai Elaioussa; ), myöhemmin Sebaste (), usein Elaiussa Sebaste, oli antiikin roomalainen kaupunki Kilikiassa, Vähässä-Aasiassa. Sen arkeologinen alue sijaitsee Mersinin ja Silifken välisen valtatien varressa Kumkuyun kunnan alueella. Elaiussa perustettiin 100-luvulla eaa. ja se kukoisti oliivinkasvatuksen ja myynnin ansiosta. Myös kaupungin nimi viittaa sen oliiveihin. Keisari Augustuksen ajalla Kappadokian kuningas Arkhelaos perusti uuden kaupungin Elaiussan lähelle ja nimesi sen Sebasteksi Augustuksen kunniaksi. Kaupunki menetti merkityksensä 500-luvulle tultaessa, kun läheinen Korykoksen kaupunki kukoisti. Elaiussa Sebaste hylättiin lopullisesti 800-luvulla. Elaiussa sijaitsi ainakin osittain samannimisellä saarella, joka on nykyisin muuttunut niemeksi. Kaupungin rauniot ovat säilyneet hyvin. Rakennuslöytöihin lukeutuvat muun muassa roomalainen temppeli ja roomalainen teatteri. == Lähteet == == Aiheesta muualla == Luokka:Arkeologiset kohteet Turkissa Luokka:Cilician provinssin kaupungit Luokka:Kilikian kaupungit Luokka:Mersinin maakunta
Elaiussa

Elaiussa ( tai Elaioussa; ) voi viitata seuraaviin antiikin aikaisiin kaupunkeihin: * Elaiussa, kaupunki Jooniassa * Elaiussa eli Sebaste, kaupunki Kilikiassa
QR-algoritmi

QR-algoritmi on lineaarialgebrassa ominaisarvojen laskennassa käytetty algoritmi, eli menetelmä, jolla lasketaan matriisien ominaisarvoja. QR- algoritmin kehittivät samanaikaisesti 1961 John G.F. Francis (Englanti) ja Vera N. Kublanovskaya (Neuvostoliitto). J.G.F. Francis, "The QR Transformation, I", The Computer Journal, vol. 4, no. 3, pages 265-271 (1961) online at oxfordjournals.org; J.G.F. Francis, "The QR Transformation, II" The Computer Journal, vol. 4, no. 4, pages 332-345 (1962) online at oxfordjournals.org. Vera N. Kublanovskaya, "On some algorithms for the solution of the complete eigenvalue problem," USSR Computational Mathematics and Mathematical Physics, vol. 1, no. 3, pages 637–657 (1963, received Feb 1961). Also published in: Zhurnal Vychislitel'noi Matematiki i Matematicheskoi Fiziki, vol.1, no. 4, pages 555–570 (1961). QR-algoritmi perustuu QR-hajotelman muodostamien ortogonaalisen matriisin ja yläkolmiomatriisin kertomiseen päinvastaisessa järjestyksessä ja algoritmin soveltamiseen rekursiivisesti uuteen muodostuneeseen matriisiin, kunnes riittävän monen iteraatiokierrosten jälkeen ortogonaalinen matriisi lähestyy kohti ykkösmatriisia ja yläkolmiomatriisi matriisia, jonka diagonaalista voidaan lukea matriisin ominaisarvot. ==QR- algoritmin kuvaus== Olkoon A matriisi, josta halutaan laskea ominaisarvot, ja olkoon A0:=A. Iteraation askeleella k (alussa k = 0), hajotetaan Ak ortogonaalisen matriisin Qk ja yläkolmiomatriisin Rk tuloksi ja muodostetaan Ak+1 = RkQk. : A_{k} \to Q_k R_k : R_k Q_k \to A_{k+1} Huomaa että : A_{k+1} = R_k Q_k = Q_k^T Q_k R_k Q_k = Q_k^T A_k Q_k = Q_k^{-1} A_k Q_k, joten kaikki Ak:t ovat similaarisia matriiseja ja siten niillä on samat ominaisarvot. Algoritmi on numeraalisesti stabiili, koska se perustuu ortogonaalisiin similaarisuusmuunnoksiin. Riittävän monen iteraatiokierroksen jälkeen matriisi Ak supistuu kolmiomatriisiksi, jolloin matriisin ominaisarvot voidaan lukea suoraan diagonaalista. == Esimerkki == Olkoon :: A=\begin{bmatrix} 5 & 2 \\\ 4 & 9 \end{bmatrix} joka hajotetaan Givensin rotaation avulla ortogonaaliseksi matriisiksi Q ja yläkolmiomatriisiksi R. :: A \to Q * R = \begin{bmatrix} 0,781 & -0,625 \\\ 0,625 & 0,781 \end{bmatrix} \begin{bmatrix} 6,403 & 7,184 \\\ 0,000 & 5,778 \end{bmatrix} Ensimmäinen iteraatiokierros :: A_1=R*Q = \begin{bmatrix} 6,403 & 7,184 \\\ 0,000 & 5,778 \end{bmatrix} \begin{bmatrix} 0,781 & -0,625 \\\ 0,625 & 0,781 \end{bmatrix} = \begin{bmatrix} 0,949 & 1,610 \\\ 3,610 & 4,512 \end{bmatrix} Toinen iteraatiokierros :: A_2=R*Q = \begin{bmatrix} 10,151 & 3,109 \\\ 0,000 & 3,645 \end{bmatrix} \begin{bmatrix} 0,935 & -0,356 \\\ 0,356 & 0,935 \end{bmatrix} = \begin{bmatrix} 10,593 &-0,704 \\\ 1,296 & 3,407 \end{bmatrix} Lopulta 10 iteraatiokierroksen jälkeen... :: A_{10} =R*Q = \begin{bmatrix} 10,464 &-1,999 \\\ 0,000 & 3,536 \end{bmatrix} \begin{bmatrix} 1,000 & 0,000 \\\ 0,000 & 1,000 \end{bmatrix} = \begin{bmatrix} 10,464 &-2,000 \\\ 0,000 & 3,536 \end{bmatrix} == Lähteet == == Aiheesta muualla == * Prof. Peter Olver's notes on orthogonal bases and the workings of the QR algorithm * Module for the QR Method Luokka:Lineaarialgebra